รัฐบาลไทย-ข่าวทำเนียบรัฐบาล-รมว.พม. เปิดงาน “ข่วงคุ้มครองละอ่อนเจียงคำ สืบสานวัฒนธรรม สร้างสรรค์สื่อออนไลน์” ที่จังหวัดพะเยา
วันอังคารที่ 30 ตุลาคม 2561
รมว.พม. เปิดงาน “ข่วงคุ้มครองละอ่อนเจียงคํา สืบสานวัฒนธรรม สร้างสรรค์สื่อออนไลน์” ที่จังหวัดพะเยา
รมว.พม. เปิดงาน “ข่วงคุ้มครองละอ่อนเจียงคํา สืบสานวัฒนธรรม สร้างสรรค์สื่อออนไลน์” ที่จังหวัดพะเยา
วันที่ 29 ต.ค. 61 เวลา 19.00 น. ที่ลานที่ว่าการอําเภอเชียงคํา จังหวัดพะเยาพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิดงาน"ข่วงคุ้มครองละอ่อนเจียงคําสืบสานวัฒนธรรมสร้างสรรค์สื่อออนไลน์” ภายใต้แนวคิด "กิ๋นข้าวแลงแยงผลงานละอ่อนเจียงคํา” ซึ่งเป็นกิจกรรมหนึ่งในโครงการ "สืบสานวัฒนธรรม สร้างสรรค์สื่อออนไลน์ เพื่อการปกป้องคุ้มครองเด็กและเยาวชนในระดับชุมชน” โดยเป็นการรวบรวมผลการดําเนินงานของทุกกิจกรรมที่สภาเด็กและเยาวชนอําเภอเชียงคํา และสภานักเรียนโรงเรียนเชียงคําวิทยาคม ได้ร่วมกันขับเคลื่อนมาตลอดระยะเวลา 3 เดือน โดยมีผู้แทนเด็กและเยาวชนที่ผ่านการเข้าร่วมจากทุกกิจกรรม จํานวน 200 คน เข้าร่วมงาน
พลเอก อนันตพรกล่าวว่า จากรายงานสถานการณ์ทางสังคมของสํานักงานพัฒนาสังคมและความมั่นคงของมนุษย์จังหวัดพะเยาประจําปี2559 โดยข้อมูลกลุ่มเป้าหมายระดับพื้นที่องค์กรปกครองส่วนท้องถิ่น (อปท.) พบว่ามีเด็กอายุต่ํากว่า 18 ปี จํานวนทั้งสิ้น 72,406 คน ในจํานวนนี้มีพฤติกรรมไม่เหมาะสมจํานวน 148 คน และตั้งครรภ์ในวัยรุ่น จํานวน 27 คน และมีเยาวชนอายุตั้งแต่อายุ 18 - 25 ปี จํานวนทั้งสิ้น 40,643 คน ในจํานวนนี้มีพฤติกรรมไม่เหมาะสมจํานวน 215 คน และตั้งครรภ์ในวัยรุ่น จํานวน 15 คน และจากข้อมูลการดําเนินงานการป้องกันและปราบปรามอาชญากรรมของฝ่ายความมั่นคงอําเภอเชียงคําปี 2561 พบว่า มีการดําเนินคดียาเสพติดกับเด็กอายุต่ํากว่า 18 ปีจํานวน 8 คน และเยาวชนอายุตั้งแต่ 18 - 25 ปี จํานวน 58 คน ทั้งนี้จากสถานการณ์ดังกล่าวสภาเด็กและเยาวชนอําเภอเชียงคํา ร่วมกับสภานักเรียนโรงเรียนเชียงคําวิทยาคม ได้จัดทําประชาคมเด็กและเยาวชน เพื่อระดมความคิด รวบรวมข้อเสนอแนวทางการจัดกิจกรรม และวางแผนการดําเนินงานเพื่อการปกป้องคุ้มครองเด็กและเยาวชนภายใต้แนวคิด "เด็กคิด เด็กทํา เด็กนํา ผู้ใหญ่หนุน” โดยจัดเป็นโครงการ "สืบสานวัฒนธรรม สร้างสรรค์สื่อออนไลน์ เพื่อการปกป้องคุ้มครองเด็กและเยาวชนในระดับชุมชน” ซึ่งมีวัตถุประสงค์เพื่อส่งเสริมให้เด็กและเยาวชนมีส่วนร่วมในการป้องกันและแก้ไขปัญหาสังคมด้านเด็กและเยาวชน และให้เด็กและเยาวชนได้มีพื้นที่สร้างสรรค์ในการเรียนรู้การปกป้องคุ้มครองเด็กและเยาวชน รวมทั้งได้เรียนรู้การสืบสานวัฒนธรรมภูมิปัญญาท้องถิ่น และมีภูมิคุ้มกัน รู้เท่าทันสื่อออนไลน์ เลือกใช้สื่อจากอินเทอร์เน็ตได้อย่างปลอดภัยมีประสิทธิภาพ
พลเอก อนันตพรกล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) ได้ขอความร่วมมือองค์กรปกครองส่วนท้องถิ่น จัดให้มีสภาเด็กและเยาวชนในระดับตําบล จํานวน 7,775 แห่ง และขอความร่วมมืออําเภอทุกอําเภอ จัดให้มีสภาเด็กและเยาวชนในระดับอําเภอ จํานวน 878 แห่ง ซึ่งสภาเด็กและเยาวชนอําเภอเชียงคําเป็นตัวอย่างของสภาเด็กและเยาวชนในระดับอําเภอที่ประสบความสําเร็จตามเจตนารมณ์ ของ พ.ร.บ. ส่งเสริมการพัฒนาเด็กและเยาวชนแห่งชาติ พ.ศ. 2560 สําหรับโครงการ"สืบสานวัฒนธรรม สร้างสรรค์สื่อออนไลน์ เพื่อการปกป้องคุ้มครองเด็กและเยาวชนในระดับชุมชน” กระทรวง พม. โดยกองทุนคุ้มครองเด็ก กรมกิจการเด็กและเยาวชน (ดย.) ภายใต้ พ.ร.บ. คุ้มครองเด็ก พ.ศ. 2546 ได้สนับสนุนงบประมาณให้อําเภอเชียงคําร่วมกับสภาเด็กและเยาวชนอําเภอเชียงคํา จัดโครงการดังกล่าวขึ้น โดยโครงการเป็นการเชื่อมโยงเด็กและเยาวชนในชุมชน ด้วยการสืบสานวัฒนธรรม ภูมิปัญญาท้องถิ่น และการผลิตสื่อออนไลน์ที่มีความเหมาะสม เพื่อให้สภาเด็กและเยาวชนอําเภอเชียงคํา เข้ามามีบทบาทในการปกป้องคุ้มครองเด็กและเยาวชนในระดับชุมชน โดยดําเนินการระยะยาว 3 เดือน ตั้งแต่เดือนสิงหาคม จนถึงตุลาคม 2561 ประกอบด้วย 8 กิจกรรมดังนี้ 1) การตีกลองและฟ้อนอาวุธชาติพันธุ์เผ่าไท (ไทยวน ไทลื้อ ไทใหญ่ และไทลาว) 2) การฟ้อนล้านนา 3) การเล่นดนตรีโปงลาง 4) การร้องเพลงพื้นบ้านภาคเหนือ (ขับซอ) 5) การประกอบอาหารพื้นเมือง 6) การเล่นกีฬาพื้นบ้าน 7) การเข้าค่ายผลิตสื่อออนไลน์รณรงค์แก้ไขปัญหาทางสังคมด้านเด็กและเยาวชน (ภาพยนตร์สั้น) และ 8) มหกรรม "ข่วงคุ้มครองละอ่อนเจียงคํา สืบสานวัฒนธรรม สร้างสรรค์สื่อออนไลน์” ภายใต้แนวคิด "กิ๋นข้าวแลง แยงผลงานละอ่อนเจียงคํา” ซึ่งเป็นกิจกรรมที่จัดขึ้นในวันนี้โดยเป็นการรวบรวมผลการดําเนินงานของทุกกิจกรรมที่สภาเด็กและเยาวชนอําเภอเชียงคํา สภานักเรียนโรงเรียนเชียงคําวิทยาคม ได้ร่วมกันขับเคลื่อนมาตลอดระยะเวลา 3 เดือน ซึ่งเด็กและเยาวชนที่เข้าร่วมกิจกรรมได้ใช้เวลาว่างหลังจากเลิกเรียน วันหยุด หรือวันปิดภาคเรียนให้เกิดประโยชน์ ทําให้ได้เรียนรู้การสืบสานวัฒนธรรมภูมิปัญญาท้องถิ่น สามารถนําไปพัฒนาทักษะหรือต่อยอดเพื่อประกอบอาชีพ สร้างคุณค่าให้ตนเองและครอบครัวได้อย่างยั่งยืน ตลอดจนเด็กและเยาวชนมีภูมิคุ้มกันรู้เท่าทันสื่อออนไลน์ สามารถเลือกใช้สื่อจากอินเทอร์เน็ตได้อย่างปลอดภัย มีประสิทธิภาพ เป็นการปกป้องคุ้มครองเด็กและเยาวชนจากภัยอันตรายที่แฝงมากับสื่อและเทคโนโลยี และการสื่อสารรูปแบบใหม่ๆ
"ทั้งนี้ ขอชื่นชมเด็กและเยาวชนในพื้นที่ ที่ร่วมกันจัดกิจกรรมที่ดีและสร้างสรรค์ สร้างความเข้มแข็งในชุมชน และขอขอบคุณทุกภาคส่วน ที่ส่งเสริม สนับสนุน สภาเด็กและเยาวชนเหล่านี้ด้วยดีมาอย่างต่อเนื่อง และขอให้สภาเด็กและเยาวชนทุกคนมีพลังกาย พลังใจ และพลังสติปัญญา ในการขับเคลื่อนงานทั้งด้านการพัฒนา ส่งเสริม และการคุ้มครองเด็กและเยาวชนสู่สังคมที่มีความมั่นคง มั่งคั่ง และยั่งยืนต่อไป”พลเอก อนันตพรกล่าวในตอนท้าย